|  |
| --- |
|   pravi_grb |

|  |  |  |  |
| --- | --- | --- | --- |
| Република СрбијаМИНИСТАРСТВО ЗДРАВЉАБрој: 401-00-2092/2022-13Датум: 01. јул 2022.год.Немањина бр. 22-26Б е о г р а д  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Директор здравствене установе -

**ПРЕДМЕТ:** Достава пројеката који ће се финансирати из средстава

 буџета Републике Србије – Министарство здравља,

 у 2023. години и наредне две године

 У вези са израдом Финансијског плана и буџета Министарства здравља за 2023. годину и наредне две године, потребно је да нам доставите предлоге програма /пројеката који ће се финансирати из буџета, а који се односe на здравствену заштиту лица на издржавању казне затвора, и пружања хитне медицинске помоћи особама непознатог пребивалишта и другим лицима која ово право не остварују на другачији начин или на извршавање мера безбедности обавезног психијатријског лечења и чувања у здравственој установи, обавезног лечења алкохоличара и наркомана.

Пројекте је неопходно дефинисати кроз следеће активности:

1. Здравствена заштита лица која се налазе на издржавању казне затвора која им се пружа ван завода за извршење кривичних санкција;
2. Извршавање мера безбедности обавезног психијатријског лечења и чувања у здравственој установи, обавезног психијатријског лечења на слободи ;
3. Обавезно лечење алкохоличара и наркомана;
4. Пружање хитне медицинске помоћи особама непознатог пребивалишта као и другим лицима која право на хитну медицинску помоћ не остварују на другачији начин у складу са законом.

 Наведене пројекте дефинисати преко матрица које су објављене на сајту Министарства здравља и у складу с тим доставити:

1. Пропратно писмо са бројем деловодника здравствене установе, потписано од овлашћеног лица (допис);
2. Матрицу Образац - М1 ( попуњен по траженим тачкама, потписан и оверен од овлашћеног лица);
3. Матрицу Образац - М2 (попуњен по траженим тачкама, потписан и оверен од овлашћеног лица);
4. Спецификацију трошкова по пројектима за 2023. годину и две наредне године (попуњену по траженим тачкама, потписану и оверену од овлашћеног лица);
5. Прилог 1. (попуњен по траженим тачкама, потписан и оверен од овлашћеног лица).

Сву документацију везану за пројекте доставити до 12.08.2022. године у писаној форми на адресу: Министарство здравља, ул. Немањина 22-26, Београд, са назнаком „За буџет 2023. године“, као и у електронској верзији на е-mail:

* snezana.simic@zdravlje.gov.rs,
* sanja.tomic@zdravlje.gov.rs.

Контакт телефон у Министарству здравља: 011/2656-384.

 МИНИСТАР

др Златибор Лончар

*Припремила: Сања Томић Михајловић*

*Сагласни: Снежана Симић*

 *Наташа Гудовић, секретар министарства*

 *Државни секретар*

 *, државни секретар*